open-index/open-wikipedia-markdown huggingface dataset:
Լուցկիներով աղջիկը (ֆիլմ)

**Լուցկիներով աղջիկը** (), կինոմատոգրաֆիայի ավանգարդի ոճով նկարահանված ֆրանսիական դրամա ֆիլմ, որն ստեղծել է Ժան Ռենուարի կողմից, 1928 թվականին։

## Սյուժե
Անդերեսենի «Լուցկիներով աղջիկը» սենտիմենտալ հեքիաթի էկրանավորումն է։ Ինչպես տեղեկացնում են սկզբի լուսագրերը, ֆիլմի իրադարձությունները տեղի են ունենում «նոր տարվա նախօրեին, ինչ-որ մի հյուսիսային քաղաքում»։ Փոքրիկ աղջիկը, չկարողանալով վաճառել ոչ մի լուցկի, քնում է ձյունածածկ փողոցում և քնած ժամանակ երազ է տեսնում (Անդերսենի հեքիաթում նա երազների շարք է տեսնում, որոնցից յուրաքանչյուրը համապատասխանում է երեխայի դրությանը, որն աստիճանաբար սառչում և ցրտից մահանում է), իսկ Ռենուարի ֆիլմում աղջիկը հայտնվում է խաղալիքների խանութում, որոնք կենդանանում են և հիշեցնում նրան անցորդներին, որոնց նա, առանց որևէ հաջողության, առաջարկում է գնել իր լուցկիները։ Ֆիլմն ավարտվում է այն ժամանակ, երբ երազն ընդհատվում է, քանի որ աղջիկը մահացել է, և վերջին կադրերում մենք տեսնում ենք անցորդներին, որոնք խոնարհվել են նրա վրա։

## Դերերում
* Քեթրին Հեսսլինգ` Կարեն
* Մանուել Ռաաբի
* Ժան Շտորմ` Աքսել Օտտ
* Էմի Ուելս
* Աննի Հելս

## Գեղարվեստական առանձնահատկություններ
Ֆիլմը նկարահանվել է «Հին աղավնոց» թատրոնի ձեռնահարկում, որը վերածվել էր կինոտաղավարի։ Ըստ Պ. Լեպրոնի` դա բանաստեղծական և ստեղծագործաբար նկարահանված ֆիլմ էր, որն առաջին անգամ բացահայտել է Ժան Ռենուարի ռեժիսորական մեծ տաղանդը։ Վերջինս գրել է. «Մենք օգտագործել ենք սարքավորումներ, որոնք դարձել են կինոարտադրության հետագա զարգացման հիմքը։ Մենք ինքներս ենք պատրաստել դեկորները, մակետները, հագուստը և այլն։ Մենք ինքներս ենք երևակել ժապավենը և տիրաժավորել ֆիլմը։ Ֆիլմն ավելի վատը չէր, քան մյուսները, հատկապես հաջողված էին հեքիաթային տեսարաները։ Դժպախտաբար, ծիծաղելի գործընթացի պատճառով մեր արհեստավորական նախաձեռությունը տապալվել է»։ Ըստ Ժորժ Սադուլի` «Անդերսենի ոճով մտածված հեքիաթային տեսարանը, անկասկած, ֆիլմի լավագույն դրվագն էր, որում Քեթրին Հելսինգը չափազանց սեթևեթ տեսք ուներ։ Սակայն Մելեսի խաչումը էքսպրեսիոնիստերի հետ Ռեունարին ավելի քիչ օգուտ է բերել, քան Էրիխ Շտրոհայմի համադրումը Էմիլ Զոլայի հետ»։

Երբ 1930 թվականին ֆիլմը հնչյունավորվել է, որպես երաժշտական ֆոն օգտագործվել է Մենդելսոնի և Շտրաուսի երաժշտությունը, երկնքում ընթացող ճակատամարտը ուղեկցվել է Ռիխարդ Վագների «Վալկիրիաների թռիչքը» երաժշտությամբ։

## Ծանոթագրություններ

## Աղբյուրներ
* В. С. В. Комаров. История зарубежного кино. Том 1. Немое кино. — М.: «Искусство», 1965.

Կատեգորիա:1920-ականների ֆրանսիական ֆիլմեր
Կատեգորիա:1928 ֆիլմեր
Կատեգորիա:Ամանորյա ֆիլմեր
Կատեգորիա:Հանս Քրիստիան Անդերսենի ստեղծագործությունների էկրանավորումներ
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Նաթան Գեմբլ

**Նաթան Գեմբլ** (, ), ամերիկյան դերասան, «Բաբելոն» գեղարվեստական ֆիլմում խաղացած դերի համար 2007 թվականին առաջադրվել է «Երիտասարդ դերասան» մրցանակին։

## Կենսագրություն
Նաթան Գեմբլը ծնվել է 1998 թվականի հունվարի 12-ին Վաշինգտոն նահանգի Տակոմա քաղաքում։ Նաթանի հայրը և մայրը թատրոնի ռեժիսոր են, ղեկավարում են երեխաների համար թատերական խմբակները։ Նաթանն ունի 2 քույրեր։ Նա նկարահանվել է «Դիգերներ» (2007), «Մառախուղ» (2007), «Չոր անձրև» (2008), «Խավարի ասպետը» (2008), «Մարլին և ես» (2008), «Դելֆինի պատմությունը» (2011) ֆիլմերում։

Հեռուստատեսությունում առաջին անգամ հայտնվել է 2006 թվականին «Փախստականները» հեռուստասերիալում, «C.S.I.. Հանցագործության վայրը» հեռուստասերիալի էպիզոդներում, 2007 թվականին «Առանց հետք», իսկ 2008 թվականին՝ «Հաուս» և «Ուրվականների հետ խոսողը» սերիալներում։ 2009 թվականին «Հենք» սերիալում խաղացել է գլխավոր հերոսի որդու՝ Հենրի Փրայորայի դերը։ 2010 թվականին «Տարագրվածներ» կարճամետրաժ ֆիլմում խաղացել է Դանիելի դերը։ Գեմբլը Warner Bros. Television-ի համար նկարահանվել է «Captain Cook’s Extraordinary Atlas»-ի Պո Մալոյի դերում։

Նրա առաջին գլխավոր դերը 2011 թվականին «Դելֆինի պատմությունը» ֆիլմում խաղացած Սոյեր Նելսոնի՝ Ֆլորիդայում խեցգետինների համար նախատեսված ծուղակում հայտնված դելֆինին գտած երիտասարդ տղայի դերն է (ֆիլմը հիմնված է Ուինթեր դելֆինի իրական պատմության վրա)։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Միտրայետ

**Միտրայետ** ( , բառացի՝ «ատրճանակ-գնդացիր»), բելգիական սենդվիչ, վաճառվում է կրպակներում և սրճարաններում, տարածված է ուսանողների շրջանում։

Համարվում է որ միտրայետները սկսվել են պատրաստվել Բրյուսելում, այն հայտնի է նաև Ֆլանդրիայում, Վալոնիայում և ֆրանսիական Նոր Պա դը Կալեում, որտեղ նա հայտնի է «ամերիկեն» անվամբ (, բառացիորեն՝ «ամերիկացի»)։

Սովորական միտրայետը բաղադրության մեջ կա.
* կես բագետ (կամ դրա փոքր տարբերակը),
* կարտոֆիլի ֆրի,
* տապակած միս (երշիկ, բուրգերներ, սթեյք, ֆրիկանդել)։ Մսի տեսակը սովորաբար կարելի է ընտրել։
* ցանկացած սոուսներ, ներառյալ՝ մայոնեզ, կետչուպ, անդալուզյան սոուս, սխտորի սուոս, բեարնյան սոուս և այլն։
Հաճախ կազմի մեջ մտնում են նաև կրուդիտես, ինչպես նաև քերած գազար, թարմ հազար, կտրտած լոլիկ և երբեմն էլ պանիր ու կաղամբ։

Սկզբնական շրջանում միտրայետը պատրաստվում էր միայն երշիկով և մսով, սակայն շուտով առաջացան այլընտրանքներ։ Ավելի բազմամշակութային շրջաններում միտրայետի փոխարեն կարելի է հանդիպել դյուրյումի։

## Ծանոթագրություններ

Կատեգորիա:Արագ սնունդ
Կատեգորիա:Բելգիական խոհանոց
Անուշի ալբոմից

**«Անուշի ալբոմից»**, Հովհաննես Թումանյանի բանաստեղծություններից` գրված 1917 թվականին։

## Պատմություն
Հովհաննես Թումանյանն այս բանաստեղծությունը գրել է 1917 թվականի հունվարի 5-ին։

Թումանյանի դուստր Անուշի ալբոմը և դրա մեջ պահվող սևագիր-ինքնագիրը պահվում են Թումանյանի ընտանեկան արխիվում, որը վերնագրված չէ, ինչպես նաև ալբոմում պահվում է Թումանյանի դուստր Աշխենի արտագրած մեկ օրինակ։

Բանաստեղծությունն առաջին անգամ տպագրվել է 1921 թվականին «*Գեղարվեստ*» հանդեսում № 7 (էջ 66), այնուհետև` Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 190)։

Հովհաննես Թումանյանի երկերի լիակատար ժողովածուի 1-ին հատորում արտատպվել է «Գեղարվեստ» ամսագրից։

## Ծանոթագրություններ

Կատեգորիա:Բանաստեղծություններ
Ալեքսանդր Սուվորով (մոլդովացի ֆուտբոլիստ)

**Ալեքսանդր Սուվորով** (, ), մոլդովացի ֆուտբոլիստ, «Սֆինտուլ Գեորգե» ակումբի և Մոլդովայի հավաքականի կիսապաշտպան։

## Ֆուտբոլային կարիերա
### Ակումբային
Ալեքսանդր Սուվորովն իր կարիերան սկսել է Տիրասպոլի «Շերիֆ» ակումբում։ 2007 թվականին վարձավճարով տեղափոխվել է «Տիրասպոլ» ակումբ, 2009 թվականին նորից վերադարձել է «Շերիֆ» և թիմի հետ միասին դարձել է Համագործակցության գավաթի դափնեկիր։ 2010 թվականի հունվարի 31-ին պայմանագիր է կնքել լեհական «Կրակովիա» ակումբի հետ։ 2011 թվականի դեկտեմբերին դարձել է Մոլդովայի լավագույն ֆուտբոլիստ։ 2013 թվականի փետրվարին մասնակցել է դիտումների Ռուսաստանի Պրեմիեր Լիգայի «Մորդովիա» ակումբում, ուր շուտով տեղափոխվել է։ Ռուսական ակումբում անցկացրած երկու մրցաշրջանի ընթացքում Սուվորովը մասնակցել է 3 խաղի, իսկ 2014 թվականին ոչ մի անգամ խաղադաշտ դուրս չի եկել։ 2015 թվականի փետրվարին պայմանագիր է կնքել Մոլդովայի «Միլսամի» ակումբի հետ։

2016 թվականին հունիսին հայտնի է դարձել, որ Սուվորովը տեղափոխվել է Բելցիի «Զարյա» ֆուտբոլային ակումբ։

### Հավաքական
2014 թվականի աշնանը նորից հրավիրվել է Մոլդովայի հավաքական՝ մասնակցելու 2016 թվականի Եվրոպայի ֆուտբոլի առաջնության որակավորման փուլի՝ Լիխտենտայնի հավաքականի դեմ խաղին։ Մինչև 2014 թվականի փետրվարի վերջը Սուվորովը հավաքականի կազմում անցկացրել է 49 խաղ և խփել 5 գոլ։

## Ելույթների վիճակագրություն
### Ակումբային
### Հավաքականում
*2015 թվականի փետրվարի 20-ի տվյալներով*

## Ձեռթբերումներ
### Թիմային
 **Շերիֆ**։
* 15px Մոլոդովայի առաջնության հաղթող **(2)** – 2009, 2010
* 15px Մոլդովայի գավաթի դափնեկիր **(2)** – 2009, 2010
* 15px Մոլդովայի Սուպերգավաթի դափնեկիր **(1)** – 2006/07
* 15px Համագործակցության չեմպիոնների գավաթի դափնեկիր (1) – 2009

 **Միլսամի**։
* 15px Մոլոդովայի առաջնության հաղթող **(1)** – 2015
* 15px Մոլդովայի Սուպերգավաթի եզրափակչի մասնակից **(1)** – 2015

### Անձնական
* Մոլդովայի լավագույն ֆուտբոլիստ – 2011

## Ծանոթագրություններ

## Արտաքին հղումներ
* Ֆուտբոլիստի էջը «Մորդովիայի» կայքում 

Կատեգորիա:Կրակովիայի ֆուտբոլիստներ
Կատեգորիա:Մոլդովայի հավաքականի ֆուտբոլիստներ
Կատեգորիա:Մոլդովացի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Երբեք մի հանձնվիր 2

**«Երբեք մի հանձնվիր 2»** (), սպորտային երիտասարդական դրամա, որի գլխավոր դերերում նկարահանվել են Մայքլ Ջեյ Ուայթը, Էվան Փիթերսը, Դին Գեյերը, Ջիլիան Մյուրեյը և Սքոթ Էփշտեյնը։ Այդ ֆիլմը «Երբեք մի հանձնվիր» ֆիլմի սիքվելն է, որը թողարկվել է 2011 թվականի օգոստոսին։ Ֆիլմի համաշխարհային պրեմիերան կայացել է Հյուսիսային Կարոլինայի Էշվիլ քաղաքում` «ActionFest» կինոփառատոնում, 2011 թվականի ապրիլի 8-ին։ Ֆիլմը թողարկվել է 2011 թվականի սեպտեմբերի 13-ին։

Հաջորդ ֆիլմը՝ «Երբեք մի հանձվիր 3»-ն է։

## Սյուժե
Չորս մարտիկներ միավորվում են MMA-ի (խառը մարտարվեստ) նախկին աստղի ղեկավարության տակ, որպեսզի ի վերջո կռվեն իրար հետ և հասկանան, թե ով է նրանցից ամենաուժեղը։ Յուրաքանչյուր մարտիկ տարբերվում է իր ոճով և կյանքի հանգամանքներով։

## Դերերում՝
* Մայքլ Ջեյ Ուայթ՝ Քեյս Ուոքեր
* Էվան Փիթերս՝ Մաքս Կուպերման
* Ալեքս Մերազ՝ Զաք Գոմես
* Դին Գեյեր՝ Մայք Սթոքս
* Թոդ Դաֆֆի՝ Թիմ Նյուհաոս
* Սքոթ Էփշտեյն՝ Ջասթին Էփսթին
* Ջիլիան Մյուրեյ՝ Եվա
* Լիոտտո Մաչիդա՝ Լիոտտո Մաչիդա
* Ջոն «Մեծ» ՄակՔարթի՝ Ջոն «Մեծ» ՄակՔարթի

## Սաունդթրեք
# Rular Rah՝ «It's Supposed To Happen»
# Rular Rah՝ «The Freshest»
# Joe Jackson feat. Skratch Music՝ «Super Star»
# Stephen R. Phillips & Tim P.՝ «Lick My Plate»
# Tucker Jameson & The Hot Mugs՝ «Train Tracks»
# Rick Balentine՝ «1st Attack of the Marms»
# Willknots՝ «Perfect Day»
# Startisan՝ «Just»
# For The Taking՝ «Time is Running Out»
# Justyna Kelley՝ «Fall Into You»
# Stereo Black՝ «Inside»
# Metaphor the Great & Jonathan Jackson՝ «Doo Doo Butt»
# Kritical՝ «Are You Ready For This»
# Pre-Fight Hype՝ «It's Goin Down»
# Robert Fortune՝ «Cadillac»
# The Resistors՝ «UTA»
# For The Taking՝ «Takedown»
# Rular Rah՝ «Only If You Knew»
# Compella and The Twister՝ «Are You Ready»
# Cody B. Ware՝ «#33 Forever»
# Tucker Jameson & The Hot Mugs՝ «Last Train Home»
# Compella and The Twister՝ «Dropped»

## Տես նաև
* Երբեք մի հանձնվիր

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2011 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան սպորտային ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Ֆիլմեր, որոնց գործողությունները տեղի են ունենում Լուիզիանայում
Կատեգորիա:Լուիզիանայում նկարահանված ֆիլմեր
Առավոտյան հորանջոց

«**Առավոտյան հորանջոց**» (), նորվեգացի նկարիչ-էքսպրեսիոնիստ Էդվարդ Մունկի նկարներից։ Այս ստեղծագործությունը հեղինակը վրձնել է 1913 թվականին։ Յուղաներկով կտավի չափերն են 108 × 98 սմ։

Այսօր «Առավոտյան հորանջոց» ստեղծագործությունը պահպանվում և ցուցադրվում է Բերգենի ազգային պատկերասրահում (Բերգեն, Նորվեգիա)։

## Նկարագիր
«Առավոտյան հորանջոց» ստեղծագործությունում էքպրեսիոնիստ Էդվարդ Մունկը պատկերել է հոլանի կնոջ։ Վերջինս նստած է մահճակալի եզրին ու հորանջում է։

## Տես նաև
* Էդվարդ Մունկի նկարների ցանկ (1880-1885)
* Էդվարդ Մունկի նկարների ցանկ (1886-1892)
* Էդվարդ Մունկի նկարների ցանկ (1893-1898)
* Էդվարդ Մունկի նկարների ցանկ (1899-1902)
* Էդվարդ Մունկի նկարների ցանկ (1903-1905)
* Էդվարդ Մունկի նկարների ցանկ (1906-1908)
* Էդվարդ Մունկի նկարների ցանկ (1909-1913)
* Էդվարդ Մունկի նկարների ցանկ (1914-1927)
* Էդվարդ Մունկի նկարների ցանկ (1928-1944)

## Ծանոթագրություններ

Կատեգորիա:1913 նկարներ
Կատեգորիա:Բերգենի գեղարվեստի թանգարանի նկարներ
Կատեգորիա:Էդվարդ Մունկի նկարներ
Կատեգորիա:Մերկ կանանց պատկերով նկարներ
Կատեգորիա:Նորվեգիայի արվեստ
Էքսետերի համալսարան

**Էքսետերի համալսարան** (; շրջանավարտների և դոկտորների տիտղոսներում սովորաբար կրճատվում է որպես Exon., լատինական *Exoniensis* անվանումից)` համալսարան Հարավ-Արևմտյան Անգլիայում։ Մասնաճյուղերի մեծ մասը տեղակայված է Էքսետեր քաղաքում, Դևոն կոմսություն։ Մտնում է էլիտար «Ռասսել» համալսարանների խմբի կազմի մեջ։

Համալսարանը հիմնվել է 1922 թվականին որպես համալսարանական քոլեջ, համալսարանի կարգավիճակ է ստացել 1955 թվականին։  Այժմ համալսարանը զբաղեցնում է 7-րդ տեղը Մեծ Բրիտանիայում` ըստ The Sunday Times University Guide-ի վարկածի և 10-րդը` ըստ The Complete University Guide-ի վարկածի։

Միջազգային ասպարեզում Էքսետերը մտնում է թոփ-100 համալսարանների մեջ` զբաղեցնելով 93-րդ տեղը `ըստ The Times World University Ranking-ի վարկածի։

Համալսարանը բաղկացած է 3 կամպուսներից` Ստրիթհեմի, Սուրբ Ղուկասի (երկուսն էլ` Էքսետերում) և Տրեմոյի (Tremough) Կոռնուոլում։ Տրեմո կամպուսը կառավարվում է Ֆոլմութի համալսարանական քոլեջի հետ համատեղ (:en:University College Falmouth)` Կոռնուոլի համալսարանների Միավորված ցանցի շրջանակներում (:en:Combined Universities in Cornwall, CUC):

Համալսարանի կանցլերն է գրող, նախքին դերասանուհի և հեռուստահաղորդավարուհի Ֆլոէլլա Բենջամինը` (2006 թվականից), փոխկանցլերը` պրոֆեսոր Սթիվ Սմիթը։ Ֆ.Բենջամինի և Ս.Սմիթի ղեկավարության տարիներին համալսարանի կարգավիճակը կտրուկ բարձրացել է շատ բրիտանական հրատարակությունների վարկանիշներում։ 

## Ծանոթագրություններ
 

## Արտաքին հղումներ
* University of Exeter
* University of Exeter Business School
* School of Education & Lifelong Learning 
* University of Exeter Students' Guild
* University of Exeter Film footage from 1926  // Australian Prime Minister cuts first sod of soil on the site of new building
* Film footage of The Queen unveiling Foundation Stone of new Exeter University in 1957 

Կատեգորիա:1922 հիմնադրված ուսումնական հաստատություններ
Կատեգորիա:1994 խումբ
Կատեգորիա:Անգլիայի համալսարաններ
Կատեգորիա:Էքսետեր
Ռամասվամի Վենկատարաման

**Շրի Ռամասվամի Վենկատարաման** (, ), հնդիկ պետական և քաղաքական գործիչ, Հնդկաստանի 8-րդ նախագահ։ Հնդկական ազգային կոնգրես կուսակցության անդամ։

## Կարիերայի սկիզբ
Ռամասվամի Վենկատարամանը ծնվել է Թամիլ Նադու նահանգի Ռաջամադամ գյուղում։ Մադրասի համալսարանում ստացել է տնտեսական կրթություն, մասնագիտացել է տնտեսությունում։ Հետագայում Մադրասի իրավաբանական ուսումնարանում ստացել է իրավաբանական կրթություն։

Երկար ժամանակ աշխատել է Մադրասի բարձրագույն դատարանում (1935 թվականից), իսկ 1951 թվականից՝ Գերագույն դատարանում։ Իրավաբանական գործունեության ընթացքում մոտիկացել է հնդկական ազատագրական շարժման հետ, եղել է Հնդկական ազգային կոնգրեսի ակտիվ մասնակից։ 1942 թվականին ակտիվ մասնակցել է Օգոստոսյան շարժմանը, երկու տարի անցկացրել է բանտում։

Երկրորդ համաշխարհային պատերազմից հետո եղել է այն իրավաբանների թվում, որոնք լիազորված էին Հնդկական ազգային կոնգրեսի կողմից Ճապոնիայի ռազմամոլների հետ համագործակցության ազգայնամոլների և Մալայայում ու Սինգապուրում հնդիկների պաշտպանության համար, որոնք ճապոնական օկուպացիայի ճամանակ հանցագործային համագործակցության մեջ էին մեղադրվում։ 1947 թվականից մինչև 1950 թվականը եղել է Մադրիասի փաստաբանների գավառական կոլեգիայի քարտուղարը։

## Ծանոթագրություններ

## Գրականություն
* 

## Արտաքին հղումներ
* Статья в энциклопедии ''Britannica''
* Former President R Venkataraman dies
* 

Կատեգորիա:20-րդ դարի գրողներ
Կատեգորիա:20-րդ դարի քաղաքական գործիչներ
Կատեգորիա:Անձինք նամականիշերի վրա
Կատեգորիա:Ինքնակենսագիրներ
Կատեգորիա:Հնդիկ գրողներ
Կատեգորիա:Հնդիկ պետական գործիչներ
Կատեգորիա:Հնդկական ազգային կոնգրեսի անդամներ
Կատեգորիա:Հնդկաստանի նախագահներ
Կատեգորիա:Հնդկաստանի քաղաքական գործիչներ
Կատեգորիա:Ֆինանսների նախարարներ
Սևաստապոլ (գինի)

**Սևաստապոլ**, սպիտակ տեսակավոր թունդ գինի։ Միակ արտադրողը Ղրիմի «Տեսակավոր գինիների ինկերմանական գործարանն» է։

Գինու արտադրման մեջ օգտագործում են Սպիտակ կոկուր, Սովինյոն Բլան, Ռիսլինգ և Ռքածիթելի խաղողի տեսակները։ Խաղողի տվյալ սորտերը աճում են Ղրիմի թերակղզու հարավ-արևմտյան մասում գտնվող «Տեսակավոր գինիների ինկերմանական գործարանի» խաղաողագործական տնտեսության տարածքում։

Գինին սաթեոսկեգույն է, համն ունի հնեցմանը բնորոշ առանձնահատկություններ և աչքի է ընկնում փափկությամբ։ Փունջն ունի բոված ընկույզի, սերկևիլի և սեխի նրբերանգ։ Գինու առանձնահատկություններից է 16,5 % սպիրտի և 95գ/դմ3 շաքարի պարունակությունը։ «Սևաստապոլը» երկար հնեցմամբ գինի է։ Այն կաղնուց պատրաստված տակառներում հնեցնում են 5 տարի։

1994 թվականի բերքից պատրաստված գինին մտել է 2008 թվականին ստեղծված Grand Reserve հավաքածուի մեջ։ Հավաքածուի մեջ են մտել նաև «Տեսակավոր գինիների ինկերմանական գործարանի» ավելի քան 3 տարի հնեցմամբ լավագույն գինիները։ Այս գինին 2009 թվականին Գինու և սպիրտային խմիչքների համտեսման «Grand Collections-2009» միջազգային մրցույթում ճանաչվել է լավագույն գինի և արժանացել է ոսկե մեդալի։

Միջազգային մրցույթներում գինին արժանացել է Գրան պրի գավաթի, 7 ոսկե և 2 արծաթե մեդալների։

## Ծանոթագրություններ

## Գրականություն
*
*
*

## Արտաքին հղումներ
* «Սևաստապոլը» «Տեսակավոր գինիների ինկերմանական գործարանի» պաշտոնական կայքում 

Կատեգորիա:Գինիներ
Մինիմալ (երգ, Էլջեյ)

«**Մինիմալ**» (), ռուս հիփ հոփ երգիչ, ռեփեր Էլջեյի երգը։ Թողարկվել և հրապարակվել է 2017 թվականի դեկտեմբերի 11-ին ՎԿ-ի պաշտոնական կայքում։ Երգը լույս է տեսել որպես «ZBV» լեյբլի սինգլ՝ «Universal Music»-ի հավաստագրմամբ։ Երգի բառերի հեղինակը Ալեքսեյ Ուզենյուկն է, իսկ պրոդյուսերը՝ Գարիկ Թամրազյանը։

Սինգլը «Top Radio & YouTube Hits» շքերթում զբաղեցրել է չորրորդ հորիզոնականը և պահել իր դիրքը հիթ-շքերթում 24 շաբաթ շարունակ։ 2018 թվականի հունիսի 8-ին Էլջեյը «Муз-ТВ»-ի մրցանակաբաշխության ժամանակ կատարել է «Минимал» երգը և հաղթել «Տարվա հայտնություն» անվանակարգում։

Ըստ 2018 թվականի արդյունքների՝ երգը Ռուսաստանում ամենաշատ լսվող երգերի ցանկի մեջ («Apple Music») զբաղեցրել է առաջին հորիզոնականը։

## Երաժշտական տեսահոլովակ
Երաժշտական տեսահոլովակը թողարկվել է 2018 թվականի ապրիլի 4-ին։ Տեսահոլովակի ռեժիսորը Մաքսիմ Շիշկինն է, որը «Sayonara Boy X» ալբոմից նկարահանել է նաև ուրիշ տեսահոլովակներ, օրինակ՝ «360», «1love»։

Մաքսիմ Շիշկինի խոսքերով՝ մտադրություն կար տեսահոլովակը ներկայացնել առավելագույնս ստույգ, այդ պատճառով տեսահոլովակում առկա են սպանության և արյան դրվագներ, ինչպես նաև ասիական էսթետիկա։ Դրա հետ մեկտեղ ռեժիսորը չի նահանջել Էլջեյի՝ արդեն ձևավորված ոճից և տեսահոլովակին ավելացրել է ակումբային թեման և նեոնային լույս։

Ըստ տեսահոլովակի սյուժեի՝ հերոսները ռոմանտիկ հարաբերությունների մեջ էին, սակայն վիճում են, ինչի հետևանքով աղջիկը լքում է բնակարանը, որտեղ նրանք ապրում էին, իսկ տղան՝ Էլջեյը, դիմում է ալկոհոլին և սեռական ազատությանը։ Գիշերային ակումբում երեկույթի ժամանակ, որտեղ գտնվում էր գլխավոր հերոսը, գալիս է նրա ընկերուհին՝ կատանան ձեռքին, և սկսում ակումբի այցելուներին սրով հարվածել։ Այդ դեպքերից հետո ոստիկանությունն ակումբում հայտնաբերում է մեծ քանակությամբ արյունոտ դիակներ և գլխավոր հերոսին՝ սուրը մարմնում։ Երբ ոստիկանության աշխատակիցները փորձում են վերցնել սուրը, բռնակը սկսում է փայլել, իսկ գլխավոր հերոսը վերակենդանանում է։

## Հիթ-շքերթներ
### Շաբաթական հիթ-շքերթներ

## Ծանոթագրություններ

Կատեգորիա:Երգեր այբբենական կարգով
Կատեգորիա:2017 երգեր
Լոուրենս Բրոերս

**Լոուրենս Բրոերս** (, ), անգլիացի քաղաքագետ, վերլուծաբան, լոնդոնյան Conciliation Resources խաղաղարար ընկերության Կովկասի ծրագրերի տնօրեն։ Զբաղվում է մասնավորապես վրաց-աբխազական, վրաց-օսական, հայ-ադրբեջանական հարաբերությունների, Հարավային Կովկասում խաղարարար գործընթացների և չճանաչված պետությունների հետազոտությամբ։

## Կենսագրություն
Ունի ավելի քան 20 տարվա փորձ Հարավային Կովկասի հակամարտությունների հետազոտության ոլորտում։ 2015 թվականից Taylor & Francis հրատարակչության կողմից թողարկվող *Կովկասի հետազոտություն* (*Caucasus Survey*) անվանումով Կովկասյան տարածաշրջանի առաջին մասնագիտացված գիտական հանդեսի համահիմնադիր և գլխավոր համախմբագիրն է։

### Աշխատանքային փորձ
* 2019-ից, Կովկասի ծրագրերի տնօրեն, Conciliation Resources խաղաղարար ընկերություն։
* 2013-ից, *Կովկասի հետազոտություն* (*Caucasus Survey*) գիտական հանդեսի գլխավոր համախմբագիր։
* 2008-2013, Կովկասի նախագծերի համակարգող, Conciliation Resources խաղաղարար ընկերություն։
* 2006-2008, հեազոտող	(Վրաստան, Հայաստան, Ադրբեջան), Amnesty International։
* 2005-2006, խմբագիր, Conciliation Resources խաղաղարար ընկերություն։
* 1997-2004, դոկտորական հետազոտություն, Լոնդոնի համալսարանի Արեւելագիտության եւ աֆրիկյան հետազոտությունների դպրոց։

## Աշխատություններ
Մի շարք գիտական աշխատությունների հեղինակ է։
* Armenia and Azerbaijan։ Anatomy of a Rivalry (Edinburgh University Press, 2019)
* Routledge Handbook of the Caucasus (Routledge 2020) 
* Armenia’s Velvet Revolution։ Authoritarian Decline and Civil Resistance in a Multipolar World (I.B. Tauris, 2020).

## Արտաքին հղումներ
* «Հայաստան և Ադրբեջան։ Մրցակցության անատոմիա»․ գրախոսություն 

## Ծանոթագրություններ

Կատեգորիա:Բրիտանացի քաղաքագետներ
Կատեգորիա:Անգլիայի քաղաքական գործիչներ
Էդվարդ Հոգ

**Էդվարդ Հոգ** (, )), անգլիացի հեռուստատեսության և թատրոնի դերասան։ Առավել հայտնի է «Միայն երևակայի» ֆիլմից, «Ջոնաթան Սթրենջ և պարոն Նորել» և «Տաբու» հեռուստասերիալներից։

## Կենսագրություն
Էդվարդ Հոգը ծնվել է Դոնկաստերում, սակայն մեծացել և միջնակարգ դպրոցն ավարտել է Շեֆիլդում։ Հոգը ընտանիքի երկրորդ զավակն է։ Մայրն ուսուցչուհի է, իսկ հայրը՝ ինժեներ-շինարար, որն այժմ թոշակառու է։ Պատանեկության տարիներին Հոգը եղել է մի քանի երաժշտական խմբերի անդամ, այդ թվում՝ եղել է նաև պոստ փանկ ժանրի վոկալիստ Porno King խմբում։ Երբ խումբը դադարել է իր գործունեությունը, Հոգը միացել է Sheffield MISTCO թատերական սիրողական խմբին, որին այցելել է կրտսեր քույրիկի հետ։ Այս կերպ նա բեմի վրա ելույթ ունենալու սերը երաժշտությունից տեղափոխել է դեպի թատրոն։

Հոգը 1992-2002 թվականներին Դրամատիկական արվեստի թագավորական ակադեմիայում սովորել է դերասանական արվեստ։

## Գործունեություն
Հոգը Քրուսիբլ թատրոնում խաղացել է «Իմ հոր տղան» ներկայացման մեջ։ Նա խաղացել է այնպիսի բեմադրություններում, ինչպիսիք են՝ «Արքա Լիր», «Կողոպուտ», «Վոյցեկ»։ Բացի այդ, խաղացել է նաև «Միջոցը չափի համար», «Փոթորիկ», «Հուդա Իսկարիոտի վերջին օրերը» և «Ռոքն-ռոլ» պիեսներում։
Ազգային արքունական թատրոնում խաղացել է «Մարդ-բարձ» և «Մեր դասարանը» ներկայացումներում։

2002 թվականին Հոգը հեռուստատեսությունում նկարահանվել է «Նիկոլաս Նիկլբի» ֆիլմում։ Առաջին գլխավոր դերը նա կատարել է 2009 թվականին «Սպիտակի պարզությունը» ֆիլմում։ Ինչպես նաև նա նկարահանվել է այնպիսի ֆիլմերում, ինչպիսիք են՝ «Ինչ են ցանկանում տղամարդիկ» (2004), «Երգերի երգը» (2006), «Նապաստակը և ցուլը» (2009) և կարճամետրաժ «Վետարան» ու «Բեժի երանգները» ֆիլմերում։

Ռեժիսոր Ռոնալդ Էմիրիխի «Անանուն» (2011) ֆիլմում կատարել է Ռոբերտ Սեսիլի դերը։

2017 թվականին կատարել է BBC One հեռուստաալիքի «Տաբու» ֆիլմում Գոդֆրիի դերը։

## Ֆիլմագրություն
### Ֆիլմ

### Հեռուստատեսություն

## Մրցանակներ

## Ծանոթագրություններ

Կատեգորիա:21-րդ դարի անգլիացի տղամարդ դերասաններ
Կատեգորիա:21-րդ դարի դերասաններ
Կատեգորիա:Անգլիացի դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Ապրող անձինք
Կատեգորիա:Բրիտանացի հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Հունվարի 26 ծնունդներ
Ճանապարհորդություն 2․ Խորհրդավոր կղզի

**«Ճանապարհորդություն 2․ Խորհրդավոր կղզի»**, ռեժիսոր Բրէդ Փայթոնի կողմից նկարահանված ամերիկյան 3D ձևաչափով արկածային մարտաֆիլմ, որը «Ճանապարհորդություն Երկրի կենտրոն» ֆիլմի սիքվելն է։ Համաշխարհային պրեմիերան կայացել է 2012 թվականի հունվարի 19-ին Ավստրալիայում, 2012 թվականի փետրվարի 9-ին ֆիլմը ցուցադրվեց Ռուսաստանում։

Նկարահանված է Ժյուլ Վեռնի «Խորհրդավոր կղզին» վեպի հիման վրա։ Գործողությունը տեղափոխված են մեր օրեր։

## Սյուժեն
Այս անգամ Շոն Անդրեսոնը ազդանշան ստացավ օգնության խնդրանքով։ Շոնը թափանցում է արբանյակային կենտրոն, որպեսզի հզորացնի ազդանշանը։ Ազդանշանը եկել էր խորհրդավոր կղզուց, որը գտնվում էր Խաղաղ օվկիանոսի մեջտեղում, որտեղ կղզի անգամ լինել չէր կարող, փոխարենը անդադար փոթորիկներ կաին։

Նրա խորթ հայրը չկարողանալով նրան հետ պահել իր նպատակից նույնպես միանում է որոնումներին։ Նրանք ուղղաթիռի օդաչուի՝ Գաբատոի և իր աղջկա՝ Քայլանի հետ միասին գտնում են կղզին, սակայն նրանց ուղղաթիռը շարքից դուրս է գալիս։

Կղզին բնակեցված էր հսկա կենդանիներով և հրաբխից հեղուկ ոսկի էր ժայթքում։ Կղզում նրանք գտնում են Ալեքսանդր Անդերսոնին (Շոնի պապին) և իմանում են, որ խորհրդավոր կղզին Ատլանտիդան է։

Արբանյակի միջոցով ազդանշան հնարավոր էր ուղարկել երկու շաբաթից, սակայն մի քանի ժամ անց կղզին սկսում է սուզվել, և այդ ժամանակ մեր հերոսներին անհրաժեշտություն է առաջանում հաստնել կապիտան Նեմոի՝ «Նաուտիլուս»-ը (հորինված նավ, որը գտնվում է ջրի տակ)։

## Դերերում
* Ջոշ Հաթչերսոն - Շոն Անդերսոն 
* Դուեյն Ջոնսոն - Հէնք Պարսոնս
* Վանեսսա Հադջենս - Քայլանի
* Մայքլ Քեյն - Ալեքսանդր Անդերսոն 
* Լուիս Գուսման - Գաբատո
* Քրիստեն Դեյվիս - Էլիզաբետ Անդերսոն

## Նկարահանումներ
Նկարահանումները տեղի են ունեցել Օահու կղզում։

## Գնահատականեր
Ֆիլմը ստացել է տարաբնույթ անկնարկներ կինոքննադատների կողմից։ Rotten Tomatoes կայքում ֆիլմը 126 գնահատակաների հիման վրա ունի 4,9 բալ 10-ից։ Metacritic կայքում ֆիլմը ստացել է 41 բալ 100-ից։

## Շարունակություն
2014 թվականին հայտնի դարձավ, որ Քէրի և Չադ ՀԷյսերը սցենար են գրում ֆիլմի երրորդ մասի համար։ 2015 թվականին նաև հայտնի դարձավ, որ Բրէդ Փայթոնը նորից կստանձնի ռեժիսորի պաշտոնը, իսկ Հէնք Պարսոնսի դերակատարը կմնա անփոփոխ (Դուեյն Ջոնսոնը)։ Հետագայում հայտնի դարձավ նաև, որ ֆիլմը կունենա ոչ թե մեկ այլ երկու մաս։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2012 ֆիլմեր
Կատեգորիա:IMAX ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Ֆանտաստիկ ֆիլմեր գիտնականների մասին
Կատեգորիա:Ամերիկյան սիքվել ֆիլմեր
Կատեգորիա:Ֆիլմեր հայր-դուստր հարաբերությունների մասին
Ես եմ (կինոփառատոն)

**Երևանյան երիտասարդական «Ես եմ» կինոփառատոն**, ամենամյա միջազգային երիտասարդական կինոփառատոն, որն անց է կացվում Հայաստանի մայրաքաղաք Երևանում։

## Պատմություն
thumb|200px|Փառատոնի պատվոգիր և մեդալ 2016 թ.
Առաջին ամենամյա միջազգային երիտասարդական «Ես եմ» կինոփառատոնը տեղի է ունեցել Հայաստանում, 2004 թվականին։

Փառատոնը կազմակերպվել է Հայաստանի կինեմատոգրաֆիստների միության, Կինոյի և թատրոնի ինստիտուտի, Մշակույթի և երիտասարդության նախարարության կողմից։ Փառատոնին մասնակցում են երիտասարդ ռեժիսորներ աշխարհի տարբեր երկրներից, որոնց տարիքը չպետք է գերազանցեր 35-ը։ Հաղթողներին մրցանակները շնորհվում են վեց անվանակարգերում.

* «Գրան-պրի»
* «Լավագույն արտասահմանյան ֆիլմ»
* «Լավագույն ուսանողական ֆիլմ»
* «Լավագույն վավերագրական ֆիլմ»
* «Լավագույն խաղարկային ֆիլմ»
* «Լավագույն օպերատորական աշխատանք»

Փառատոնի մրցանակակիրներն ու դիպլոմակիրները, որպես կանոն, հաղթող են դառնում նաև այլ երկրների կինոփառատոններում, իսկ առավել աչքի ընկած մրցանակակիրները շարունակում են աշխատել հեռուստատեսությամբ, «Հայկ» ստուդիայում, Ռուսաստանի կինոընկերություններում և պայմանագրեր են կնքում արտասահմանյան կինոարտադրողների հետ։

## Ծանոթագրություններ

Կատեգորիա:Կինոփառատոներ Հայաստանում
Կատեգորիա:Միջազգային կինոփառատոներ
Փրկարար լուսաբաց

**«Փրկարար լուսաբաց»** (), գերմանացի կինոռեժիսոր Վեռներ Հերցոգի ֆիլմ, որի գործողությունները տեղի են ունենում Վիետնամի պատերազմի ընթացքում։ Պաշտոնական պրեմիերան տեղի է ունեցել 2007 թվականի հուլիսի 27-ին: Հիմնված է իրական դեպքերի վրա, նախկինում պատմվել է «Փոքր Դիտերը պետք է թռչի» վավերագրական ֆիլմում։ Այն տևում է 125 րոպե։ Ընդհանուր բյուջեն կազմել է 10 միլիոն դոլար։

## Սյուժե
1966 թվականին ԱՄՆ ռազմածովային օդաչու, գերմանական ծագմամբ ամերիկացի Դիտեր Դենգլերը մասնակցում է Վիետնամի պատերազմին։ Նրա ինքնաթիռը վնասվում է Հյուսիսային Վիետնամում և վթարի ենթարկվում Լաոսում։ Դենգլերն անցնում է գերության և տանջանքների միջով, փախուստի դիմու և 2 շաբաթ թափառում ջունգլիներում՝ հրաշք փրկություն հուսալով։

## Դերերում
Քրիստիան Բեյլ||Դիտեր Դենգլեր|

Մարշալ Բել|ծովակալ|Բերինգտոն|

Ջերեմի Դևիս||Յուջին ԴեԲրյունի|

Սթիվ Զան||Դուեյն Մարտին|

Ֆրանսուա Շո|||նահանգապետ

## Նկահարումներ
Նկարահանումները տեղի են ունեցել Թաիլանդում և շարունակվել 44 օր։ Նկարահանումներից առաջ բանտարկյալներ խաղացող դերասանները մի քանի ամսվա ընթացքում նիհարել են։ Քանի որ քաշն ավելի արագ ավելանում է, քան պակասում, կինոնկարի տեսարանները նկարահանվել են ժամանակագրական հակառակ կարգով։

Ֆիլմում ներկայացված են A-1 «Սկայրայդեր» հարձակողական ինքնաթիռի համակարգչային մոդելները, քանի որ թռիչքի համար պիտանի այս տեսակի քիչ օդանավեր են մնացել։

## Պատմական անճշտություններ
«Փրկարար լուսաբաց»-ը հիմնված է լեյտենանտ Դիտեր Դենգլերի իրական պատմության վրա, որի ինքնաթիռը 1966 թվականի փետրվարի 1-ին խփվել է և որը հաջողությամբ փախուստի է դիմել Լաոսում գտնվող ռազմագերիների ճամբարից (ընդ որում փախուստի և փրկության միջև անցել է մոտավորապես երեք շաբաթ)։ Ֆիլմի շատ մանրամասներ համահունչ են պատմական փաստերին, չնայած նկատվել են որոշ անճշտություններ։ Այսպիսով, ճամբարում եղել է յոթ բանտարկյալ, բայց Վերններ Հերցոգը հարմարության համար կրճատել է նրանց թիվը՝ հասցնելով վեցի։ Ֆիլմում նշվում է, որ փախուստի ամբողջ ծրագիրը կազմակերպել է Դենգլերը, իրականում նրա՝ մինչև ճամբարում հայտնվելը նախագիծն արդեն մշակված է եղել այլ բանտարկյալների կողմից։

Հյուսիսային վիետնամցիները ֆիլմում օգտագործում են անգլիական թեթև «Սկորպիոն» տանկը, որը, իհարկե, այդ ժամանակ Հյուսիսային Վիետնամի բանակի սպառազինության կազմում չի եղել։

## Մրցանակներ և պարգևներ
* 2008 —«Անկախ ոգու» մրցանակ՝ Երկրորդ պլանի լավագույն տղամարդու դերի համար (Ստիվ Զան)
* 2007 — «Սպուտնիկ» մրցանակ՝ դրամատիկ լավագույն տղամարդու դերի համար (Քրիստիան Բեյլ)

## Ծանոթագրություններ

## Արտաքին հղումներ
* Официальный сайт

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2006 դրամա ֆիլմեր
Կատեգորիա:2006 ֆիլմեր
Կատեգորիա:20th Century Fox ֆիլմեր
Կատեգորիա:MGM ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան կինոէպոպեաներ
Կատեգորիա:Ամերիկյան ռազմական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում 1960-ականներին
Գեղարքունիքի մարզի լքված գյուղերի ցանկ

Ստորև ներկայացվում է Գեղարքունիքի մարզի լքված գյուղերի ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ քաղաքատեղիների ցանկ
* ՀՀ քարավանատների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* ՀՀ ձիթհանների ցանկ

## Ծանոթագրություններ

Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի լքված գյուղերի ցանկերն ըստ մարզերի
Սուրբ Աստվածածին եկեղեցի (Կարս)

**Սուրբ Աստվածածին եկեղեցի** (նաև՝ **Կարսի Ավագ եկեղեցի**), Հայ Առաքելական եկեղեցուն պատկանող հիմնահատակ ավերված եկեղեցի Կարսի մարզի կենտրոն Կարս քաղաքում, Կարսի բերդի հարավային ստորոտին (ներկայումս գտնվում է Թուրքիայի տարածքում)։ Եկեղեցին գտնվել է Կարս գետի աջակողմյան թեք ձորալանջի հայոց հին թաղի կենտրոնում։

Պատմության ընթացքում եկեղեցին մի քանի անգամ վերանորոգվել է։ Եկեղեցին հիմնավոր վերակառուցման է ենթարկվել 17-րդ դարում և 1865-1866 թվականներին։ Վերջին վերակառուցման ժամանակ շինության հարավային ճակատի արևմտյան անկյանը կից կառուցվել է եռահարկ զանգակատուն։ Մինչև 1920 թվականը եկեղեցին գործել է, որից հետո այն լքվել և անտերության է մատնվել։ 2014 թվականի դրությամբ կանգուն էր միայն խորանին հարող արևելյան պատը։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:10-րդ դարի հայկական վանքեր և եկեղեցիներ
Կատեգորիա:Կարսի մարզի հայկական վանքեր և եկեղեցիներ (Թուրքիա)
Կատեգորիա:Թուրքիայի հայկական գոյություն չունեցող եկեղեցիներ
Սոն Ջի Հո

**Սոն Ջի Հո** (), հարավկորեացի դերասան։

## Ֆիլմագրություն
### Ֆիլմ

### Հեռուստասերիալ

## Ծանոթագրություններ

Կատեգորիա:Հարավկորեացի դերասաններ
Կատեգորիա:Հեռուստատեսային դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ
Ճնճղուկանման մկնաբազե

**Ճնճղուկանման կամ ամերիկյան մկնաբազե** () բազեազգիների ընտանիքին պատկանող թռչուն։

## Բնութագիրը
Փոքր բազե։ Մարմնի երկարությունը 23-30 սմ, թևերի երկարություը 57-61 սմ, մարմնի քաշը 120 գրամ։ Արուների մարմնի երկարությունը 23-27 սմ է, թևերի երկարությունը 51-56 սմ է, մարմնի քաշը 110 գրամ։ Արուների գունավորումը բաց ը մի փոքր մուգ գույների համադրությամբ է, կարող է ունենալ սև, կարմիր և սպիտակ գույներ : Էգերի գունավորումը ավելի «խճճված» է։

Նրանք սնվում են փոքր թռչուններով, միջատներով, մողեսներով և օձերով։

ԱՄՆ-ում նրանց օգտագործում են որսի մեջ։

## Տարածվածությունը
Ճնճղուկանման մկնաբազեները տարածված են Հարավային, Կենտրոնական և Հյուսիսային Ամերիկայում, տարածված են նաև Կարիբյան կղզիներց հարավ գտնվող Ֆոկլենդական կղզիներում։

Կանադայի և ԱՄՆ-ի թռչունները հիմնականում չվող են։

Բուծման զույգերի թիվը հասնում է մոտ 1 միլիոնի, և իրենց կյանքը շարունակում են քաղաքաբնակ տեղերում։ Եվրասիական-աֆրիկյան ընդհանուր մկնաբազեների հետ միասին այն աշխարհում գիշատիչների ամենամեծ թռչունն է։

## Պատկերասրահ

Պատկեր:American Kestrel pair.jpg
Պատկեր:Falco sparverius -Canadian Raptor Conservancy, Canada -flying-8a.jpg
Պատկեր:American Kestrel on the hunt.jpg
Պատկեր:Male American Kestrel.jpg
Պատկեր:American kestrel (Falco sparverius sparveroides) female white morph.JPG
Պատկեր:American kestrel (Falco sparverius sparveroides) male red morph.JPG
Պատկեր:Falco sparverius Tarvies.jpg
Պատկեր:American kestrel (Falco sparverius).jpg
Պատկեր:Falcon05.jpg
Պատկեր:Falco sparverius NAUMANN.jpg
Պատկեր:Falco sparverius cinnamonimus.jpg
Պատկեր:Falco sparverius (Cernícalo) - Flickr - Alejandro Bayer (3).jpg
Պատկեր:American kestrel f Humber Bay Shores.jpg
Պատկեր:Falco sparverius (Cernícalo) - Flickr - Alejandro Bayer.jpg
Պատկեր:American kestrel m Humber Bay Shores.jpg
Պատկեր:Falco sparverius (Cernícalo) - Flickr - Alejandro Bayer (2).jpg
Պատկեր:Falco sparverius range map.svg
Falco sparverius MHNT.ZOO.2010.11.104.1.jpg |Museum specimen 


## Տես նաև
Մկնաբազեներ

## Ծանոթագրություններ


## Արտաքին հղումներ
* 

Կատեգորիա:1758 թվականին նկարագրված կենդանիներ
Կատեգորիա:Ամերիկայի թռչունների ցանկ
Կատեգորիա:Բազեանմաններ
Կատեգորիա:Եվրասիայի թռչուններ
Կատեգորիա:Հարավային Ամերիկայի թռչուններ
Կատեգորիա:Հյուսիսային Ամերիկայի թռչուններ
Where Do We Go? World Tour

**Where Do We Go? World Tour**, ամերիկացի երգչուհի Բիլլի Այլիշի առաջիկա չորրորդ համերգային շրջագայությունն է, որը կանցկացվի աջակցելով նրա դեբյուտային՝ When We All Fall Asleep Where Do We Go? ալբոմին։ Շրջագայությունը սկսվելու է 2020 թվականի մարտի 9-ին՝ Մայամիի American Airlines Arena-ում և ավարտվելու է Լոնդոնի Arena 02-ում։

## Նախապատմություն և զարգացում
Շրջագայությունը պաշտոնապես հայտարարվել է Բիլլի Այլիշի Ինստագրամի էջում՝ 2019 թվականի սեպտեմբերի 27-ին։ Բիլլի Այլիշը հրապարակել է նկար ամսաթվերով և վայրերով, որտեղ անցկացվելու է շրջագայությունը։

## Համերգներ

## Ծանոթագրություններ

Կատեգորիա:Բիլլի Այլիշի համերգային շրջագայություններ
Կատեգորիա:Համերգային շրջագայություններ
Շունն ու կատուն (այլ կիրառումներ)

**Շունն ու կատուն**, կարող է վերաբերել՝
* Շունն ու կատուն, բալլադ, որը գրել է Հովհաննես Թումանյանը,
* Շունն ու կատուն, 1955 թվականի նկարված մուլտիպլիկացիոն ֆիլմ է, որը ստեղծել է ռեժիսոր Լև Ատամանովը Հովհաննես Թումանյանի ստեղծագործության հիման վրա,
* Շունն ու կատուն, 1938 թվականին «Երևան» կինոստուդիայում նկարահանված հայկական մուլտֆիլմ։
Ամր Վակեդ

**Ամր Վակեդ** (, , ), եգիպտացի հեռուստատեսային, թատրոնի և կինոյի դերասան, որն առավել հայտնի է արևելյան և միջերկրածովյան կերպարների դերակատարմամբ։ Համայն աշխարհին առավել հայտնի է «Սիրիանա», «Իմ երազանքների ձուկը», «Լյուսի» ֆիլմերում և «Մարկո Պոլո» հեռուստասերիալում խաղացած դերերով։

2019 թվականին Վակեդը ռազմական դատարանի կողմից դատապարտվել է 8 տարվա ազատազրկման՝ կեղծ լուրեր տարածելու և պետական հիմնարկներին վիրավորելու համար, ուստի նա մտադիր չէ վերադառնալ Եգիպտոս։

## Կենսագրություն
Վակեդը ծնվել է 1973 թվականի ապրիլի 12-ին Եգիպտոսի մայրաքաղաք Կահիրեում։ Ավարտել է Կահիրեի ամերիկյան համալսարանը և 1992-2002 թվականներին խաղացել թատրոնում։ Սկզբում նա աշխատել է միայն որպես դերասան։ 2011 թվականին Վակեդը միացել է եգիպտական կառավարության դեմ բողոքներին, իսկ 2013 թվականի հունիսին՝ Մուհամմեդ Մուրսիի դեմ բողոքներին։

## Գործունեություն
Վակեդն առաջին նշանակալից դերը խաղացել է «Մենք ընկերներ ենք կամ դա միայն բիզնես է» ֆիլմում (2002), քննադատները գրել են, որ նա այնքան լավ է խաղացել Ջեհադի դերը, որ շատ հեռուստադիտողներ, հեռանալով կինոթատրոնից, մտածել են, որ նա իրականում համաշխարհային դերասան է, ոչ թե եգիպտացի։ Վակեդն առաջին խոշոր դերը խաղացել է «Ձկան պոչ» ֆիլմում (2003), իսկ 2005 թվականին նա որոշ ժամանակ աշխատել է Ջորջ Քլունիի հետ՝ «Սիրիանա» ֆիլմի շրջանակներում, որի համար 2006 թվականին Կահիրեի միջազգային կինոփառատոնում հատուկ մրցանակի է արժանացել։ Վակեդը 2007 թվականին միացել է «Քննադատական ակնթարթներ» եգիպտական հեռուստասերիալի դերասանական կազմին՝ նկարահանվելով առաջին եթերաշրջանի 32 դրվագներում։

2008 թվականին Վակեդը հայտնվել է BBC/HBO-ի «Սադդամի տունը» մինի-սերիալում՝ խաղալով Սադդամ Հուսեյնի փեսա Քամել Հուսեյնի դերը։ Քանի որ Սադդամ Հուսեյնի գլխավոր դերը խաղացել է իսրայելցի դերասան Իգալ Նաորը, Վակեդը բախվել է Եգիպտոսի դերասանական գիլդիայի պատժին, որը դեմ է Իսրայելի հետ հարաբերությունների կարգավորմանը։ Արհմիությունը նրան սպառնացել է՝ Եգիպտոսի բոլոր նախագծերին չմասնակցելու արգելքով։

2009 թվականին Վակեդը 33-րդ Կահիևեի միջազգային կինոփառատոնի համահիմնադիր էր, իսկ 2010 թվականին նա դարձյալ հայտնվել է «Քննադատական ակնթարթներ» հեռուստասերիալում։ «Վարակ» (2011) ֆիլմում նա խաղացել է հոլիվուդյան աստղեր Մեթ Դեյմոնի, Ջուդ Լոուի, Քեյթ Ուինսլեթի և Գվինեթ Փելթրոուի հետ, բրիտանական «Իմ երազանքների ձուկը» ֆիլմում՝ Էվան ՄաքԳրեգորի, Էմիլի Բլանտի հետ, «Լյուսի» (2014) ֆիլմում՝ Սքարլեթ Յոհանսոնի և Մորգան Ֆրիմանի հետ։

## Ծանոթագրություններ

Կատեգորիա:21-րդ դարի դերասաններ
Կատեգորիա:Եգիպտացի դերասաններ
Կատեգորիա:Թատրոնի դերասաններ
Դեմք

thumb|Տարեց գամբիացի կնոջ դեմք
**Դեմք**  մարդու գլխի դիմային հատված, որի վերին հատվածն ավարտվում է գլխի մազերով, ստորին հատվածը՝ ստորին ծնոտով, կողային հատվածները՝ ստորին ծնոտի ծայրերով և ականջախեցիներով։

## Դեմքի անատոմիական առանձնահատկություններ
Դեմքի վրա տեղակայված են առաջնային զգայական օրգանները՝ տեսողական (աչքեր), լսողական (ականջներ), հոտառական (քիթ), դեմքից է սկսվում նաև մարդու շնչառական համակարգը, շնչուղիները։ Բերանից էլ սկսվում է մարսողական ապարատը։

Գոյություն ունի դեմքը հատվածների բաժանելու մի քանի տարբերակ։ Շվեյցարա-գերմանացի Քրեագիտություն|քրեագետ Ռիչարդ Ռեյսը կարծում է, որ ամենահասարակ և հիմնական տարբերակը դեմքը ըստ բարձրության երեք հատվածների բաժանելն է․
* վերին (ունքերի հատվածից մինչև մազածածկույթի սահմանը)
* միջին (ունքերի հատվածից մինչև քթի ստորին հատվածը)
* ստորին (քթի ստորին հատվածից մինչև կզակ)։

Այսպիսի բաժանումն արդարացված է նաև գենետիկայի տեսանկյունից։ Այս բաժիններից յուրաքանչյուրն ունի իր սաղմնային առանձնահատկությունը։ Օնտոգենեզի ընթացքում այս բաժիններից յուրաքանչյուրը մարդու հասակին համապատասխան զարգանում է։ Շատ տեսանելի է լինում ստորին հատվածի վատ զարգացվածությունը երեխաների մոտ՝ 1 տարեկանում։

Դեմքի վրա են գտնվում ճակատը, ունքերը, քթարմատը, քիթը, աչքերը, այտերը, ականջները, այտոսկրերը, շրթունքները, բեղերը, բերանն ու կզակը։

## Դեմքի արտահայտչականություն (դիմախաղ)
thumb|Ուիլյամ Հոգարթ։ Նկարչի ծառաները
Դեմքը շատ կոնկրետ արտահայտում է մարդու զգացմունքային վիճակը, ինչպիսիք են ցավը, ուրախությունը, հիասթափությունը, հոգնածությունը, անհանգստությունը, չարությունը։

1978 թվականից գոյություն ունի «դիմախաղերի կոդավորման համակարգ» (FACS), որը ստեղծել է Պոլ Էքմանը, շեշտը դրվում է դիմախաղային մկանների վրա, թույլ է տալիս տեսագրել դեմքի արտահայտությունը։

Դեմքը հանդիսանում է մարդու մարմնի ամենաանհատական մասը, հենց նրանով է կատարվում անձի նույնականացումը։

## Ծանոթագրություններ

Կատեգորիա:Դեմք
Բառք Գաղիանոսի

**Բառք Գաղիանոսի**, վաղ միջնադարյան հայ-հունական գլոսարիում, որը կազմվել է հին հունական բժշկական տրակտատների հիման վրա։ Նախատեսված է եղել հայ բուժակների համար։ Գրված է գրաբարով (հունարեն բառերը նույնպես գրված են եղել հայատառ) 6-րդ կամ 7-րդ դարում։ Կազմողները եղել են հայ գրականության հունական դպրոցի ներկայացուցիչները։

«Բառքի» պահպանված ձեռագրերում չկա որևէ հղում Գալեն Կլավդիոսի կոնկրետ աշխատության վրա։ Նշվում է միայն նրա անունը։ Սակայն հետազոտությունները ցույց են տվել, որ հիմնական աղբյուր հանդիսացել է «De simplicium medicamentorum facultatibus» տրակտատը։ Բառարանը բավականին երկար ժամանակ օգտագործվել է հայ բժիշկների և բուժակների կողմից։ Հետագայում գլոսարիումը սկսել է համալրվել և արաբական բառերով։ Ընդհանուր առմամբ, գլոսարիումում առկա են 575 բուսաբանական տերմիններ։ Բառարանի մեծ նշանակության և տարածվածության մասին խոսում են Մատենադարանում պահվող 30 ձեռագրերը, ընդորում դրանց մեծ մասը շատ լավ պահպանվել են մինչ օրս։ Դրանցից մեկը (ձեռագիր № 266) վերագրվում է անձամբ Ամիրդովլաթ Ամասիացուն։

Բառարանը երկար ժամանակ եղել է չհրապարակված, սակայն դրա բովանդակությունը մասնագետներին քաջ հայտնի է եղել արդեն 19-րդ դարում։ Այն եղել է 19-րդ դարի վերջի և 20-րդ դարի սկզբի հայոց լեզվի բացատրական և ծագումնաբանական բառարանների սկզբնաղբյուր։ «Բառքի» մանրակրկիտ ուսումնասիրմամբ զբաղվել է ամերիկացի գիտնական Ջ․ Գրեպինը, որը 1985 թվականին թարգմանել է այն անգլերեն և առաջին անգամ տպագրել։

## Ծանոթագրություններ

## Գրականություն

Կատեգորիա:Բառարաններ
Կատեգորիա:Հայ միջնադարյան գրականություն
Էնցո Չիլենտի

**Վինչենցո Լեոնարդո Չիլենտի** (, ), անգլիացի դերասան։

## Կենսագրություն
Չիլենտին ծնվել է Բրադֆորդում։ Ամուսնացած է դերասանուհի Սիեննա Գիլորիի հետ, որի հետ նկարահանվել է մի քանի ֆիլմերում։ Նրանք ունեն երկու դուստր՝ Վալենտինա և Լյուսիյա։

Նրա առաջին վեպը՝ Mediterranean Homesick Blues, գրված համահեղինակ Չետֆիլդ Բենի հետ՝ լույս է տեսել 2012 թվականին։

Էնցոն նկարահանվել է «Հարված հետույքին 2» (2013) և «Գալակտիկայի պահապանները» (2014) ֆիլմերում, ինչպես նաև «Ամեն ինչի տեսություն» ֆիլմում Քիփ Թորնի դերում։

Էնցոն նաև ելույթ է ունեցել թատրոնում՝ «Ռոյալ Կորտ» պիեսում։ Նա կարճամետրաժ «Getalife» ֆիլմի ռեժիսորն է։ 2015 թվականին միաժամանակ հեղինակել, տնօրինել և գլխավոր դերն է կատարել լիամետրաժ «The Wicked Within» ֆիլմում։

2015 թվականին նա միացել է HBO հեռուստաալիքի «Գահերի խաղը» հեռուստասերիալի դերասանական կազմին՝ հինգերորդ եթերաշրջանում՝ Եզանի դերում։

Նա ապրում է Լոնդոնում և Լոս Անջելեսում։

## Ֆիլմագրություն

## Ծանոթագրություններ

Կատեգորիա:Դերասաններ այբբենական կարգով
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Անգլիացի դերասաններ
Կատեգորիա:Թատրոնի դերասաններ
Կատեգորիա:Անգլիացի կինոդերասաններ
Կատեգորիա:Հեռուստատեսային դերասաններ
Կատեգորիա:Բրիտանացի հեռուստատեսային դերասաններ
Գարեգին Բ Գազանճյան

**Պետրոս Գազանճյան** (), Պոլսո Հայոց Պատրիարք (1990–1998)։

## Կենսագրություն
Ծնվել է 1927 թվականի մայիսի 18-ին, Կոստանդնուպոլսում։ Վեց տարեկանից մասնակցել է եկեղեցական արարողակարգերին։ Նախնական կրթությունը ստացել է Թոփգաբուի Լևոն Վարդուհյան և Պեղճյան Մայր վարժարաններում։ Հետագայում իր մոր հորեղբայր՝ Երուսաղեմի Հայոց միաբանության անդամ Մուշեղ վարդապետ -Հայրապետյանի առաջարկությամբ ուսումը շարունակել է Երուսաղեմի ժառանգավորաց վարժարանում։

1945 թվականին հաջողությամբ հանձնում է քննությունները և դառնում աստվածաբանության և փիլիսոփայության մասնագետ, դասավադել է Ժառանգավորաց և Ս․ Թարգմանչաց դպրոցներում։

1950 թվականին ձեռնադրվել է կուսակրոն քահանա և Երուսաղեմում վարել դիվանապետի պաշտոն, ընտրվել է ընդհանուր ժողովի Բ Ատենադպիր և Տնօրեն Ժողովի անդամ։

Գարեգին Արքեպիսկոպոս Խաչատուրյան Պատրիարքի առաջարկով մեկնել է Կոստանդնուպոլս՝ վարելու նոր բացվող Սուրբ Խաչ դպրեվանքբարձրագույն դպրոցի տեսուչի պաշտոնը։ Մինչ դպրոցի բացումը ուսուցչություն է արել Կեդրոնական և Պեզճեան վարժարաններում։

1954-1959 թվականներին վարել է նոր բացված Դպրեվանք դպրոցի տեսուչի պաշտոնը, դասավանդել է Հին ու Նոր մատենագրություն։

Բազմաթիվ կրոնական և գրական հոդվածների հեղինակ է, որոնք հրատարակվել են ժամանակի հայտնի պարբերականներում և թերթերում՝ «Սիոն», 
«Ծիածան», «Հայոց եկեղեցի» «Նոր Աշխարհ» և այլ պարբերականներում։

«Չորս փոքր մարգարէները» վերնագրով թեզի համար 1950 թվականին նրան շնորհվել է վարդապետի աստիճան։ «Ս.Ներսես Շնորհալիի ընդհանուր թղթերը» թեզի համար, 1954 թվականին՝ Դպրեվանքի բացման օրը Գարեգին Պատրիարք Խաչատուրյանը Գարեգին Բ Գազանճյանին շնորհել է Ծայրագույն Վարդապետի աստիճան։

1959 թվականին հանձն է առել Վաշինգտոնի հովվությունը։ 1966 թվականին ծառայության է Ավստրալիայի և Հեռավոր Արևելքի շրջան։

Իր միջնորդությամբ 1962 թվականին Վաշինգտոնում, 1972 թվականին Սիդնեյում և 1976 թվականին Մելբուրնում կառուցվել են նոր եկեղեցիներ։

1966 թվականին Վազգեն Առաջինի կողմից օծվել է եպիսկոպոս։

1981 թվականին ընտրվել է Երուսաղեմի Հայոց Պատրիարքաության լուսարարապետ։

1990 թվականի սեպտեմբերին ընտրվել է Պոլսո Հայոց Պատրիարք։

Մահացել է 1998 թվականի մարտի 10-ին, Եդիքուլե թաղամասի Սուրբ Փրկիչ հայոց հիվանդանոցում։ Թաղված է Շիշլիի հայկական գերեզմանատանը։

## Ծանոթագրություններ

## Արտաքին հղումներ
*Գարեգին Բ Գազանճյան 
*1991 թվականի մայիսի 16-ին Գարեգին Բ Գազանճյանն այցելել է Հայաստան 

Կատեգորիա:Կոստանդնուպոլսի հայոց պատրիարքներ
Ջեյմս Փյուրֆոյ

[264px|մինի|Ջեյմս Փյուրֆոյը [Ռոչեսթեր (Կենտ)#Ռոչեսթերյան դղյակ|Ռոչեսթերյան դղյակում` «Երկաթե ասպետը» ֆիլմի պրեմիերայի ժամանակ]]
**Ջեյմս Բրայան Մարկ Փյուրֆոյ** (, ), կինոյի և թատրոնի անգլիացի դերասան։

## Կենսագրություն
### Վաղ տարիներ
Ունևոր ընտանիքից է։ Սովորել է Լոնդոնի խոսքի և դրամայի կենտրոնական դպրոցում։ 1988 թվականից խաղում է Շեքսպիրյան թագավորական թատրոնի բեմում։

### Անձնական կյանք
1996 թվականին Ջեյմս Փյուրֆոյն ամուսնացել է դերասանուհի Հոլլի Աիրդի հետ։ 1997 թվականին զույգն ունեցել է որդի` Ջոզեֆին` չնայած, որ 2002 թվականին զույգն ամուսնալուծվել է։ 2004 թվականից Փյուրֆոյը հանդիպում է արվեստագետ և հեռուստատեսային պրոդյուսեր Ջեսիկա Ադամսի հետ։

«Յովիլ Թաուն» ֆուտբոլային ակումբի երկրպագու է։

## Ֆիլմագրություն

## Մրցանակներ
;2004
* «Temecula Valley International Film Festival»` «Տղամարդու լավագույն դեր»

## Ծանոթագրություններ

## Արտաքին հղումներ
* Հարցազրույց Ջեյմս Փյուրֆոյի հետ (BBC Somerset, 2006 թվականի հունվար)

Կատեգորիա:21-րդ դարի բրիտանացի դերասաններ
Կատեգորիա:Անգլիացի դերասաններ
Կատեգորիա:Բրիտանացի կինոդերասաններ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:20-րդ դարի անգլիացի տղամարդ դերասաններ
Ռոսսի սագ

[270px|thumb| ձուն ''Anser rossii'' - [Թուլուզի թանգարան]]
**Ռոսսի սագ** () բադերի ընտանիքին պատկանող թռչուն (Anatidae): Հյուսիսային Ամերիկայում այս տեսակը էնդեմիկ է։

## Բնութագիրը
Մարմնի երկարությունը հասնում է 53-ից 66 սմ, քաշը `1,2-ից 1,6 կգ։ Էգերը մի փոքր թեթև են, քան տղամարդիկ։ Շատ նման են սպիտակ սագերին, բայց շատ ավելի փոքր (տնային բադից մի փոքր ավելի մեծ), կտուցը փոքր-ինչ կարճ է և կողմերը առանց մուգ կետերի։ Երիտասարդ թռչունները ավելի թեթև են, քան երիտասարդ սպիտակ սագերը։

## Տարածվածությունը
Չվող թռչուններ են։ Բնադրում են Ալյասկայում և հյուսիս-արևմտյան Կանադայում։ Ժամանակ առ ժամանակ չվում են Ուրանգել կղզի ՝ սպիտակ սագերի խմբերի մեջ։

## Վարքը
Թռչունները սնվում են բուսական սնունդով՝ արկտիկական խոտաբույսերի արմատներով, բողբոջներով և սերմերով, ինչպես նաև ջրային բույսերի կանաչ մասերով, ինչպիսիք են ջրիմուռները (*Carex*).

Ամենաբարձր աստիճանում այսպիսի թռչունները սովորաբար ապրում են մեծ խմբերով և ակտիվ են հիմնականում ցերեկային ժամերին։ Նրանց թշնամիները, մասնավորապես, մեծ թռչուններ են ու արկտիկական աղվեսները։

## Բուծումը
Բուծման սեզոնը սկսվում է մայիսի վերջից մինչև հունիսի սկիզբը։ Ձյունը հալվելուց անմիջապես հետո էգը սկսում է բույն կառուցել։ Արուները բնի կառուցման մեջ ներգրավված չեն։ Զուգավորում տեղի է ունենում հաճախ թռիչքի ընթացքում կամ բուծման վայրերում։ Գետնին մի փոսում, որը քամուց պաշտպանված է քարերով և թփերով, էգը այդտեղ թուխս է նստում և պաշտպանվում ճյուղերով, խոտերով, մամուռներով և փետուրներով։ Նրանց գաղութներում առանձին բներ հաճախ գտնվում են միմյանց մոտ:Կախված բնակլիմայական պայմաններից, էգը մեկ օրվա ընդմիջումներով պառկում է երկուսից յոթ անգամ, սովորաբար չորսից հինգ վարդագույն կամ սերուցքի գույն ունեցող ձու է լինում բնի մեջ։ Միայն էգն է նստում չվերի վրա, արուն պաշտպանում է էգին և իր բույնը։ Երեք շաբաթ անց բոլոր ճուտերը միանգամից թռչում են։ Երեք շաբաթ անց նրանք մեծահասակ թռչունների հետ մեկտեղ թողնում են իրենց բնակավայրերը և թռչում ջրերի մոտակայքում գտնվող արոտավայրեր։ Այնտեղ փոքր թռչուները սկսում են աճել, որը տևում է մոտ մեկ ամիս։ Հասունությունը տեղի է ունենում երկու, երբեմն երեք տարեկան հասակում։

## Ծանոթագրություններ

## Պատկերասրահ

Պատկեր:Anser rossii -California, USA-8a.jpg
Պատկեր:Zwergschneegans Anser rossii Zoo Augsburg-01.jpg
Պատկեր:Zwergschneegans Anser rossii 090501 We 071.JPG
Պատկեր:Ross's Goose Anser rossii.jpg
Պատկեր:Chen rossii and caerulescens1.jpg
Պատկեր:Rosss Geese (Chen rossii) (6814239326).jpg
Պատկեր:Ross`s Goose (Chen rossii) (2).JPG
Պատկեր:Ross`s Goose (Chen rossii) (1).JPG
Պատկեր:Ross's Goose (Chen rossii) (15769350837).jpg
Պատկեր:Ross' goose (38518138975).jpg
Պատկեր:Find the Ross's Goose (or Geese, in this case - 3's a charm) (8453815619).jpg
Պատկեր:Ross's Goose (8149370585).jpg
Պատկեր:Ross Goose (8690407627).jpg
Պատկեր:Ross Goose (8691527352).jpg
Պատկեր:Ross's Goose (31986280565).jpg


## Արտաքին հղումներ
* Позвоночные животные России: Гусь Росса

Կատեգորիա:1861 թվականին նկարադրված կենդանիներ
Ռոսս
Կատեգորիա:Հարավային Ամերիկայի թռչուններ
Կատեգորիա:Սագեր